สวัสดีค่ะ หนูอายุ 21 มีความผิดปกติคือ ปกติหนูจะน้ำหนัก 45 กก. มาโดยตลอด แต่เริ่มตั้งแต่เดือน ธ.ค. 60 น้ำหนักหนูขึ้นอย่างรวดเร็วมาเป็น 51-52 กก. โดยสังเกตว่าท้องน้อยบวมขึ้นมาอย่างเห็นได้ชัดเหมือนคนตั้งครรภ์ แต่ทั้งนี้ประจำเดือนมาทุกเดือนจนถึงปัจจุบัน และหนูได้ป้องกันก่อนมีเพศสัมพันธ์ทุกครั้ง โดยใช้ถุงยางอนามัยค่ะ ตั้งแต่เดือน ธ.ค.60 หนูสังเกตเวลาประจำเดือนมาจะฉีกผ้าอนามัยออกมาดู ทำให้พบเม็ดเล็กๆ ลักษณะคล้ายไข่กุ้งอยู่ด้านในผ้าอนามัย เคยคิดว่าเป็นที่ยี่ห้อ แต่ทำการเปลี่ยนยี่ห้อแล้ว สองเดือนต่อมาก็ยังมีเม็ดไข่กุ้งอยู่ และวันนี้ (16 ก.พ.61) ประจำเดือนมาอีกครั้ง ลองฉีกภายในผ้าอนามัยดู พบเม็ดไข่กุ้งจำนวนมาก ทำให้เกิดการกังวลค่ะ ปล. มีเพศสัมพันธ์เป็นครั้งแรก 11 ธ.ค.60 (ใช้ถุงยางอนามัยทุกครั้ง) ปล. เคยกินยาคุมฉุกเฉิน 1 ครั้ง วันที่ 3 ม.ค.61 เนื่องจากกังวลเกินไป หนูถ่ายรูปเม็ดเล็กๆ ในผ้าอนามัยไว้ หากคุณมีเมตตาพิจารณาให้เบื้องต้นจะขอบมากๆ ค่ะ ขอบค่ะ
สวัสดีครับ สำหรับประจำเดือน ปกติคือเยื่อบุโพรงมดลูกที่หลุดลอกมา เนื่องจากอิทธิพลของการเปลี่ยนแปลงระดับฮอร์โมน Estrogen และ Progestin ในทุกเดือน ตามปกติรอบเดือนจะมาทุก 28-35 วันมีเลือดออก 3-5 วัน ลักษณะประจำเดือนจะเป็นเลือดออกสีแดงคล้ำ มีลิ่มเลือดปนเล็กน้อย ลักษณะประจำเดือนที่ผิดปกติ เช่น มีเลือดปนหนองออกมา มีอาการปวดท้องมาก อาจเกิดจาก โรคอุ้งเชิงกรานอักเสบ(Pelvic inflammatory disease) หรือโรคปากมดลูกอักเสบ(Cervicitis) โรคช่องคลอดอักเสบ(Vaginitis) นอกจากนี้ลักษณะประจำเดือนที่มากระปริดกระปรอยตลอดเดือนอาจเกิดจากโรคมะเร็งปากมดลูกได้(CA cervix) แนะนำให้รับการตรวจภายในตรวจเพื่อหาสาเหตุของประจำเดือนผิดปกติ ได้ที่โรงพยาบาบครับ